Potrivit presei locale, bărbatul scos de sub malul de pământ a fost transportat la spital cu un traumatism toracic sever, în timp ce a doua victimă este îngropată la 2 metri sub malul de pământ.
S-a solicitat intervenția unui elicopter SMURD, însă nici Craiova și nici Sibiu nu au răspuns solicitărilor, indică aceeași sursă.
Un alt muncitor aflat la fața locului a suferit un atac de panică și a avut nevoie de îngrijiri. Cei trei bărbați lucrau la canalizarea comunei Sinești, pe DJ 605A. Se fac cercetări la fața locului pentru a se stabili în ce condiții a avut loc acest accident de muncă.